लखनऊ (भाषा)। एससी/एसटी एक्ट पर मचे हंगामे के बीच केंद्रीय सामाजिक न्याय एवं अधिकारिता राज्यमंत्री रामदास अठावले ने आर्थिक रूप से कमजोर सवर्णों को 25 प्रतिशत आरक्षण देने की पैरवी की। केंद्रीय मंत्री ने लखनऊ में पत्रकारों के एक सवाल के जवाब में अपनी राय वक्त करते हुए कहा, " गरीब सवर्णों को आरक्षण देने के लिए आरक्षण के दायरे को 50 से बढ़ाकर 75 प्रतिशत करना होगा और इसके लिये सभी दलों को सरकार का साथ देना चाहिये।"